CELEX: 22021D1316
Language: fi
Date: 2021-08-02 00:00:00
Title: ESA–EU-tulliyhteistyökomitean päätös N:o 1/2021, annettu 2 päivänä elokuuta 2021, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2021/1316]

10.8.2021   
               
               
                  FI
               
               
                  Euroopan unionin virallinen lehti
               
               
                  L 287/13
               
            
         ESA–EU-TULLIYHTEISTYÖKOMITEAN PÄÄTÖS N:o 1/2021,
         annettu 2 päivänä elokuuta 2021,
         poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2021/1316]
         TULLIYHTEISTYÖKOMITEA, joka
         ottaa huomioon itäisen ja eteläisen Afrikan valtioiden, jäljempänä ’ESA-valtiot’, sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen ja erityisesti sen pöytäkirjassa 1 olevan 43 artiklan 4 kohdan,
         sekä katsoo seuraavaa:
         
                     (1)
                  
                  
                     Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (1), jäljempänä ’väliaikainen talouskumppanuussopimus’, sovelletaan tilapäisesti 14 päivästä toukokuuta 2012 unionin sekä Madagaskarin tasavallan, Mauritiuksen tasavallan, Seychellien tasavallan ja Zimbabwen tasavallan välillä. Sitä sovelletaan tilapäisesti myös Euroopan unionin ja Komorien liiton välillä 7 päivästä helmikuuta 2019.
                  
               
                     (2)
                  
                  
                     EU:n ja ESA-valtioiden välisen väliaikaisen talouskumppanuussopimuksen pöytäkirjaa 1, joka koskee käsitteen ”alkuperätuotteet” määritelmää ja hallinnollisen yhteistyön menetelmiä, on muutettu 14 päivänä tammikuuta 2020 annetulla talouskumppanuussopimuskomitean päätöksellä N:o 1/2020, joka tuli voimaan 31 päivänä maaliskuuta 2020 (2).
                  
               
                     (3)
                  
                  
                     Pöytäkirjassa 1 olevan 44 artiklan 1 kohdan nojalla ESA–EU-tulliyhteistyökomitea voi hyväksyä päätöksen, jolla myönnetään poikkeus kyseisessä pöytäkirjassa vahvistetuista alkuperäsäännöistä.
                  
               
                     (4)
                  
                  
                     ESA–EU-tulliyhteistyökomitea hyväksyi 2 päivänä lokakuuta 2017 päätöksen N:o 2/2017, jolla myönnetään poikkeus alkuperäsäännöistä Euroopan unioniin 2 päivän lokakuuta 2017 ja 1 päivän lokakuuta 2018 välisenä aikana tuodulle 120 tonnille suolattua kutaa.
                  
               
                     (5)
                  
                  
                     ESA–EU-tulliyhteistyökomitea hyväksyi 14 päivänä tammikuuta 2019 päätöksen N:o 1/2019, jolla myönnetään toinen poikkeus alkuperäsäännöistä Euroopan unioniin 14 päivän tammikuuta 2019 ja 13 päivän tammikuuta 2020 välisenä aikana tuodulle 100 tonnille suolattua kutaa.
                  
               
                     (6)
                  
                  
                     ESA–EU-tulliyhteistyökomitea hyväksyi 5 päivänä toukokuuta 2020 päätöksen N:o 1/2020, jolla myönnetään kolmas poikkeus alkuperäsäännöistä Euroopan unioniin 5 päivän toukokuuta 2020 ja 4 päivän toukokuuta 2021 välisenä aikana tuodulle 100 tonnille suolattua kutaa.
                  
               
                     (7)
                  
                  
                     Mauritius toimitti 31 päivänä maaliskuuta 2021 väliaikaisen talouskumppanuussopimuksen pöytäkirjassa 1 olevan 44 artiklan 1 kohdan mukaisesti neljännen pyynnön alkuperäsäännöistä tehtävästä poikkeuksesta kesäkuun 2021 ja kesäkuun 2022 välisenä aikana tuotavalle 120 tonnille HS-nimikkeen 0305 69 suolattua kutaa. Mauritius toimitti lisätietoja 17 päivänä toukokuuta 2021 vastauksena komission kirjeeseen.
                  
               
                     (8)
                  
                  
                     Mauritius kertaa pyynnössään hankintaan liittyvät toistuvat ongelmat alkuperäsääntöjen noudattamisessa. Se vetoaa erityisesti siihen, että unionista tai Mauritiuksesta peräisin olevaa kutaa ei ole saatavilla ja että aluksiin investoiminen ei ole kannattavaa pöytäkirjassa 1 olevan 6 artiklan 2 kohdassa vahvistettujen, kudan kalastusta koskevien edellytysten täyttämiseksi. Mauritiuksen mukaan muista Afrikan, Karibian ja Tyynenmeren talouskumppanuussopimusvaltioista, jäljempänä ’muut AKT-talouskumppanuussopimusvaltiot’, joiden kanssa kumulaatio on mahdollista, peräisin oleva kuta on liian kallista (esim. Namibiasta peräisin oleva kuta) tai se ei täytä laatua ja säännöllistä tarjontaa koskevia vaatimuksia. Mauritius toteaa lopuksi, että sen on edelleen hankittava jalostusteollisuudelleen ei-alkuperäaineksia olevia raaka-aineita, tarkemmin sanottuna tuotava kutaa Uudesta-Seelannista. Mauritiuksen toimittamien lukujen mukaan arvonlisäys on Mauritiuksessa ainoastaan 17,5 prosenttia valmiiden tuotteiden arvosta.
                  
               
                     (9)
                  
                  
                     Pöytäkirjassa 1 olevan 44 artiklan 1 kohdassa määrätään, että tulliyhteistyökomitea voi hyväksyä poikkeuksia pöytäkirjasta, jos se on ESA-valtioissa tapahtuvan olemassa olevien tuotannonalojen kehittämisen tai uusien tuotannonalojen syntymisen vuoksi perusteltua, ja että unionin olisi myönnyttävä kaikkiin niihin ESA-valtioiden pyyntöihin, jotka ovat tämän artiklan mukaisesti asianmukaisesti perusteltuja ja joista ei voi aiheutua vakavaa haittaa unionin vakiintuneelle tuotannonalalle.
                  
               
                     (10)
                  
                  
                     Pöytäkirjassa 1 olevan 44 artiklan 3 ja 5 kohdassa määrätään lisäksi, että pyyntöjä tutkittaessa on otettava huomioon erityisesti seuraavat: asianomaisen ESA-valtion maantieteellinen sijainti, suhtautuen myönteisesti sellaisiin ESA-valtioihin, jotka ovat saarivaltioita; ja tapaukset, joissa voimassa olevien alkuperäsääntöjen soveltaminen vaikuttaisi merkittävästi ESA-valtion olemassa olevan tuotannonalan kykyyn jatkaa vientiä unioniin.
                  
               
                     (11)
                  
                  
                     Arvioinnin perusteella pääteltiin, että voimassa olevien alkuperäsääntöjen soveltaminen kyseisiin tuotteisiin vaikuttaisi suolatun kudan tuotannon nykyisellään pienen mauritiuslaisen tuotannonalan kykyyn jatkaa vientiä unioniin; Mauritius on pieni saari, joka sijaitsee kaukana sen vientimarkkinoista ja tuontilähteistä, joten sen maantieteellinen sijainti olisi otettava huomioon; pyydetty poikkeus ei aiheuttaisi vakavaa haittaa unionin vakiintuneelle tuotannonalalle; ja aiemmin myönnetyt poikkeukset eivät kestäneet yli viittä vuotta.
                  
               
                     (12)
                  
                  
                     Pöytäkirjassa 1 olevassa 44 artiklassa määrättyjen poikkeusten olisi kuitenkin pysyttävä väliaikaisina ratkaisuina, eikä niitä saisi käyttää keinona muuttaa sovittuja alkuperäsääntöjä pysyvästi.
                  
               
                     (13)
                  
                  
                     Mauritiuksen pyynnössä ja lisäselvityksissä ei tästä huolimatta mainita konkreettisia toimia, joita olisi toteutettu vallitsevan tilanteen ratkaisemiseksi ja sovittujen alkuperäsääntöjen noudattamiseksi pysyvästi. Mauritius toteaa, että sen oman laivaston kehittäminen kudan pyyntiin ei ole mahdollista ja että alkuperäsääntöjen noudattaminen tulevaisuudessa riippuu mahdollisuudesta tehdä kauppasopimuksia Namibian toimittajien kanssa tai saada alueella toimiva EU:n laivasto kalastamaan kutaa.
                  
               
                     (14)
                  
                  
                     Poikkeuksen olisi näistä syistä oltava viimeinen samoille tuotteille ja samoin ehdoin myönnetty poikkeus.
                  
               
                     (15)
                  
                  
                     Mauritius pyysi poikkeusta 120 tonnille suolattua kutaa vuodeksi 2021/2022. Kun otetaan huomioon päätökseen 1/2020 perustuvan edellisen poikkeuksen tosiasiallinen käyttö, ei vaikuta aiheelliselta korottaa haettua kautta koskevan kiintiön määrää suuremmaksi kuin vuodeksi 2020/2021 myönnetyn kiintiön määrä. Mauritiukselle olisi sen vuoksi myönnettävä yhdeksi lisävuodeksi poikkeus 100 tonnille HS-nimikkeen 0305 69 suolattua kutaa, jotta tuotannonalan valmiudet jatkaa vientiä unioniin säilyisivät.
                  
               
                     (16)
                  
                  
                     Komission täytäntöönpanoasetuksessa (EU) 2015/2447 (3) vahvistetaan tariffikiintiöiden hallinnointia koskevat säännöt. Kyseisiä sääntöjä olisi sovellettava sen määrän hallinnointiin, josta tällä päätöksellä myönnetään poikkeus.
                  
               
                     (17)
                  
                  
                     Poikkeuksen vaikutusten tehokkaan seurannan mahdollistamiseksi Mauritiuksen viranomaisten olisi säännöllisesti toimitettava komissiolle yksityiskohtaiset tiedot kyseisille tuotteille antamistaan EUR.1-tavaratodistuksista tai kyseisistä tuotteista tehdyistä kauppalaskuilmoituksista,
                  
               ON PÄÄTTÄNYT SEURAAVAA:
         
            1 artikla
            Poiketen siitä, mitä väliaikaisen talouskumppanuussopimuksen pöytäkirjassa 1 määrätään, HS-nimikkeen 0303 89 ei-alkuperäkudasta valmistettua HS-nimikkeen 0305 69 (CN-koodin 0305 69 80) suolattua kutaa on mainitun pöytäkirjan 44 artiklan 1 kohdan mukaisesti pidettävä Mauritiuksen alkuperätuotteena tämän päätöksen 2–5 artiklassa säädetyin ehdoin.
         
         
            2 artikla
            Edellä 1 artiklassa säädettyä poikkeusta sovelletaan tämän päätöksen liitteessä vahvistettuihin tuotteisiin ja määriin, jotka luovutetaan vapaaseen liikkeeseen Mauritiuksesta unioniin, yhden vuoden ajan tämän päätöksen hyväksymisestä alkaen.
         
         
            3 artikla
            Liitteessä vahvistettua määrää hallinnoidaan komission täytäntöönpanoasetuksen (EU) 2015/2447 49–54 artiklan mukaisesti.
         
         
            4 artikla
            Mauritiuksen tulliviranomaisten on tehtävä 1 artiklassa tarkoitetuille tuotteille määrällisiä vientitarkastuksia.
            Mauritiuksen tulliviranomaisten on ennen kutakin vuosineljännestä seuraavan kuukauden loppua toimitettava komissiolle tulliyhteistyökomitean sihteeristön välityksellä lausunto määristä, joista on annettu EUR.1-tavaratodistukset tai tehty kauppalaskuilmoitukset tämän päätöksen nojalla, sekä näiden todistusten sarjanumerot tai kauppalaskuilmoitusten viitetiedot.
         
         
            5 artikla
            Tämän päätöksen nojalla annettujen EUR.1-tavaratodistusten tai tehtyjen kauppalaskuilmoitusten 7 kohdassa on oltava yksi seuraavista maininnoista:
            “Derogation - Decision No 1/2021 of the ESA-EU Customs Cooperation Committee of 2 August 2021”;
            “Dérogation - Décision n° 1/2021 du Comité de Coopération Douanière AfOA-UE du 2 août 2021”.
         
         
            6 artikla
            
               1.   Mauritius ja unioni toteuttavat osaltaan tarvittavat toimenpiteet tämän päätöksen täytäntöönpanemiseksi.
            
            
               2.   Jos unioni havaitsee puolueettomien tietojen perusteella väärinkäytöksiä tai petoksia tai toistuvaa 4 artiklassa säädettyjen velvoitteiden laiminlyöntiä, unioni voi keskeyttää väliaikaisesti 1 artiklassa tarkoitetun poikkeuksen soveltamisen väliaikaisen talouskumppanuussopimuksen 22 artiklan 5 ja 6 kohdassa määrättyä menettelyä noudattaen.
            
         
         
            7 artikla
            Edellä 1 artiklassa säädettyä poikkeusta ei uusita.
         
         
            8 artikla
            Tämä päätös tulee voimaan 2 päivänä elokuuta 2021.
         
         
            Tehty Brysselissä 2 päivänä elokuuta 2021.
            
               Beryl Shirley SAMSON
               
                  ESA-valtioiden edustaja
               
               
                  ESA-valtioiden puolesta
               
            
            
               Jean-Michel GRAVE
               
                  Euroopan komissio
               
               
                  Euroopan unionin puolesta
               
            
         
         
            (1)  EUVL L 111, 24.4.2012, s. 2.
         
            (2)  EUVL L 93, 27.3.2020, s. 1.
         
            (3)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
      
      
         
            LIITE
            
                        Järjestysnumero
                     
                     
                        CN-koodi
                     
                     
                        Taric-koodi
                     
                     
                        Tavaran kuvaus
                     
                     
                        Kausi
                     
                     
                        Nettopaino
                        (tonnia)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        kuta, suolattu
                     
                     
                        7.8.2021 – 6.8.2022
                     
                     
                        100